Jeg kan ikke gå her, men jeg kan se ... en åbning.
Lige uden for Alexandria, dybt under et tempel -
leder arkæologer efter Kleopatras grav. Ægyptens sidste dronning.
Jeg har en fornemmelse, og jeg tror ...
... at jeg er ved at løse dette mysterium -
med denne dør.
Jeg kan ikke få vejret.
Det gamle Egypten.
Dets mageløse monumenter beretter om en civilisation -
der strakte sig over 3.000 år.
Men dens sidste kapitel omhandler en smuk, betagende kvinde:
Kleopatra.
Denne legendariske dronning var Ægyptens sidste farao -
på trods af en rask søn og tronfølger.
I dag undersøger arkæologer over hele Egypten -
den gådefulde afslutning på hendes styre.
Var Kleopatra en succesrig farao?
Hvilke uroligheder bidrog til hendes undergang?
Og hvor er hendes for længst forsvundne grav?
Uden for Alexandria, ved templet Taposiris Magna -
leder den dominikanske arkæolog Kathleen Martinez -
efter Kleopatras gravkammer.
Hvor det findes er en af det gamle Egyptens største gåder.
Jeg tror, at når vi finder dronning Kleopatras grav -
vil hun fortælle en fantastisk historie.
Kathleen var femten år første gang, hun hørte om Kleopatra.
Efter 20 år som succesrig advokat -
sagde hun op for at lede efter den forsvundne dronning.
Hun er min heltinde.
Hun var en begavet kvinde, der var forud for sin tid.
Hun var en politiker -
hun kunne tale alle sin tids sprog, ni i alt -
hun var en dronning og gudinde. Jeg tror, at hun var et geni.
Mange mener, at hendes grav findes i hendes hovedstad, Alexandria -
men Kathleens undersøgelser har ført til templet Taposiris Magna.
Hun mener, Kleopatra anvendte dette tempel til at skjule sin grav.
Kleopatra var gudinden Isis i menneskelig skikkelse -
og dette tempel var dedikeret til Isis.
Det er derfor, at jeg tror, at hun er begravet her.
Kathleen har gravet her i 12 sæsoner -
og hun har allerede fundet mønter med den legendariske dronning.
De beviser, at templet stammer fra hendes tid.
Hvert år, jeg kommer til Egypten, finder jeg en ny puslespilsbrik.
Jeg ved, at jeg kommer nærmere.
Sidste år -
gjorde Kathleen en forbløffende opdagelse med geofoner.
En geofon registrerer små vibrationer i jordskorpen -
for at spore underjordiske åbninger.
Ved Taposiris Magna opdagede man et stort rum under templet.
Kathleen vil opklare, om det kan være Kleopatras forsvundne grav.
Sidste sæson forsøgte hun at nå dertil via en gammel tunnel -
men regnen gjorde det umuligt at komme ind.
Nu, efter en usædvanligt tør sommer, er tunnelen tør.
Vil den lede Kathleen til hulrummet ... og Kleopatra?
Jeg ved ... jeg ved, at der er noget meget vigtigt dernede.
Men selv når tunnelen er tør, er det en udfordring at udforske den.
Den eneste vej ind er via en skakt hugget ind i klippen.
For at klatre ned skal man montere en kæde af stiger.
Det er en tidskrævende opgave, men den skal udføres ordentligt.
Med et fald på 7,5 meter kan fejl blive skæbnesvangre.
Det skal gøres, men på sikker vis.
Hvis stigen falder ned, dør vi.
I Alexandria er den amerikanske egyptolog Meredith Brand -
også på jagt efter Kleopatra.
Katakomben Kom el Shoqafa ligger 20 meter under byen.
Ingen ved, hvem der blev begravet her -
men det er en af de få tilbageværende grave fra Alexandria.
Den er vidunderlig.
Vi ved ikke, hvordan Kleopatras grav så ud -
og vi har ingen kongelige grave fra hendes dynasti -
så denne grav er vores bedste beregning.
Meredith var kun 17 år, da hun kom til Egypten for første gang.
Siden har hun tilbragt mere tid i gravkamre end hjemme i USA.
Steder som disse er grunden til, at jeg blev egyptolog.
Meredith undersøger gravens statuer og vægdekorationerne.
Det her er en fantastisk scene.
Vi ser guden Anubis, guden med sjakalhoved, der balsamerer -
og alle de andre guder, man forventer at se.
Udsmykningen er typisk for fortidige ægyptiske begravelser -
men her er også dekorationer fra en anden kultur.
Scenen hernede på sarkofagen er græsk hele vejen igennem.
Kransen og ansigterne er hundrede procent græske.
Graven er en sær blanding af græsk og ægyptisk stil.
Den siger noget om Kleopatra, og det Egypten, hun regerede over.
- I år 332 f. - Kr. erobrede Alexander den Store Egypten -
og grundlagde byen Alexandria.
Han banede vejen for et ny dynasti af græske faraoer -
kaldet ptolemæerne, der herskede fra den nye by.
300 år senere besejrede Kleopatra, der kun var 21 år gammel -
sin yngre bror i kamp og blev Egyptens dronning.
Trods sin græske afstamning fulgte hun de ægyptiske traditioner -
og bar påklædning og krone fra tidligere faraoer -
og blev den første i sin række til at lære det ægyptiske sprog.
Graven vidner om de to kulturer, som Kleopatra personificerede.
Denne unikke ikonografi afspejler Alexandrias kultur -
på Kleopatras tid. En blanding af Grækenland og Egypten.
I tyve år regerede Kleopatra fra denne multietniske hovedstad.
- Men 30 år f. - Kr. begik hun ifølge fortidige kilder selvmord -
som den sidste farao nogensinde.
Ledetrådene til Kleopatras mange gåder, undergangen og døden -
og placeringen af hendes grav -
findes i ruiner fra denne græsk-ægyptiske hybridverden.
I Filadelfia, en gammel by fra Kleopatras tid -
har den egyptiske arkæolog Basem Gehad slået lejr op.
På dette sted lå det gamle Filadelfia.
Her er meget varmt, blæsende og sandet.
Det er ikke det bedste sted at bo.
Hvert år tilbringer Basem og hans team ugevis -
i telte midt ude i denne golde ørken.
Trods de primitive forhold er det en drøm, der går i opfyldelse.
Lige siden jeg var lille, har jeg drømt om at være arkæolog.
Derfor har jeg en masse energi til at udholde -
i mange dage og uger i ørkenen -
hvor jeg arbejder og udgraver uafbrudt.
Da Basem gravede her i sidste sæson -
fandt han et kompleks med grave i bokse.
I et af gravkamrene, et stykke fra hovedgalleriet -
fandt de tynde striber malet træ -
der kunne sættes sammen til et smukt maleri.
De fandt også fragmenter af et menneskekranium ...
... og noget diamantmønstret linned.
Fantastiske spor efter en nekropol, skjult under sandet -
og efter de mennesker, der levede her for 2.000 år siden.
I år håber Basem at finde en endnu større katakombe -
for at undersøge, hvordan grækerne og egypterne levede sammen -
i Kleopatras Egypten.
Vi har mange katakomber og gravsteder i dette område -
der kan give os oplysninger om de grækere -
og de egyptere, der boede sammen her.
Men der er et stort problem.
Området er større end 800 fodboldbaner -
og man ved ikke, hvor katakomberne er.
Det er svært at afgøre, hvor man skal begynde at grave.
Det er, som om lede efter en nål herude i ørkenen.
Basem finder nogle sandbanker, der ligner formationer -
han har set på satellitbilleder af området.
De kan være tegn på en stor grav, der er skjult i ørkensandet.
Teamet markerer en rende og begynder at grave.
De fjerner tonsvis af sand under den varme ørkensol -
og ved frokosttid giver Basems satsning bonus.
Vi har lige fundet denne trappe -
trappetrin, der er hugget ind i hovedklippen -
der fører til indgangen af, hvad vi mener, er en katakombe.
Hvilke skatte venter hinsides trappen?
Hvad kan de fortælle om Kleopatras verden -
og det gamle Egyptens undergang?
Hvis vi er meget heldige, finder vi en intakt katakombe -
måske med mumier.
Teamet arbejder hele eftermiddagen med at fjerne sand fra indgangen.
Endelig kan Basem gå ind og kigge i graven.
Jeg kan se mange rester af mumier og skeletter.
Basem kryber ind via den smalle åbningen i klippen.
Det jer er et enestående fund. Der er ofrede dyr overalt.
Indenfor er der en enorm katakombe-konstruktion -
med elleve begravelsesfordybninger.
Foran en af dem finder Basem en intakt amfora oven på sandet.
Den slags krukker -
blev brugt på tiden mellem den ptolemæiske og den romerske æra -
hvilket var tidspunktet for Kleopatras styre.
Den beviser, at katakomben er græsk -
og stammer fra Kleopatras tid.
Nu må teamet udgrave hele komplekset.
Bortset fra nogle få keramikobjekter er det næsten helt begravet.
Vi er meget glade og meget spændte på, hvad vi vil finde under sandet.
De begynder at rydde den første begravelses niche.
Det er virkelig hårdt at arbejde hernede.
Luftfugtigheden er meget høj, det er en varm sommer -
og her er støv og rester af organisk materiale.
Det er meget hårdt.
Teamet fjerner omhyggeligt store mængder sand fra graven.
Det her er det mest spændende, for man ved aldrig, -
hvad man finder bare to meter nede.
Sæsonens mest interessante fund -
kan findes blot et par skridt fra, hvor man sidder og graver.
Vi har fundet et kranium og to benknogler fra to personer.
Basem og den tekniske antropolog Abdullah Abdo Abdullah -
undersøger kraniet.
Det er afrundet, ikke skarpt.
- En mand? - Ja.
Abdullah kan se på knoglestrukturen, at det er en voksen mand.
Jeg vil vide, hvor gammel han var.
Kraniets udformning afslører, at manden var cirka 50 år, da han døde.
Sammenføjningerne mellem kraniets forskellige dele -
er begyndt at forsvinde.
Det tyder på en meget gammel mand.
Han var sikkert patriark i en stor, græsk familie -
der blomstrede under Kleopatras styre for 2.000 år siden.
Hvad mere kan denne katakombe afsløre om Kleopatras verden?
Efter at have udgravet en meter stopper Basem arbejdet.
Det er meget svært at bevæge sig herinde.
Som du ser, er her fyldt med sand og klippestykker.
Det hindrer os i at komme videre med arbejdet.
De enorme sandbunker i katakombens største rum -
gør det umuligt at nå fordybningerne langt nede.
Teamet må fjerne al sandet i hele rummet -
før de kan udforske fordybningerne ordentligt.
Men udgravningstilladelsen udløber om få dage, så det skal gå hurtigt.
Ved Taposiris Magna ...
... imens hendes team bygger stiger til tunnelen -
til det gådefulde hulrum under templet -
hører Kathleen, hvordan det går teamet i den anden ende.
Hun søger energisk efter spor efter Kleopatras grav -
over hele tempelkomplekset.
Hun kan være hvor som helst.
Jeg vil udforske hver en tomme af denne udgravning -
og er sikker på, at jeg finder hende.
Øst for templet, nær et gammelt fyrtårn -
har Kathleen allerede opdaget en stor nekropol fra Kleopatras tid.
Sidste år gjorde hendes team en forbløffende opdagelse her.
Under gravearbejdet dukkede resterne af en mand op.
I hans mund fandt de en gylden tunge, støbt af guld på 22 karat.
Tungens funktion var muligvis at muliggøre samtale med guderne -
og det er blot en af fire lignende mumier, teamet har fundet her.
Det tyder på, at det her var et sted, hvor eliten blev begravet.
Vi vil forstå, hvem der blev begravet her -
og hvad vi kan lære af det i forhold til min søgen.
Og Kathleen har en ny ledetråd her i nekropolen: En intakt grav.
- Man kan ikke udtrykke sin spænding. - Nej.
Det har været skjult så længe, og nu står vi her.
Først fjerner de kalkstensblokkene, der forsegler graven.
Læg dem på samme måde. Nej, her. På samme måde.
Pludselig ser en af arbejderne noget i sandet.
Hvad er det?
Metal ... det er bronze.
Kathleen og arkæologen Juan Padilla undersøger fundet nærmere.
- Den har vist nogle indskæringer. - Ja, og nogle dekorationer.
Det er fra et klædningsstykke. Det er en fibula.
En fibula er en lille broche, der blev brugt som spænde i tøj.
De var udbredt, da Kleopatras styre faldt -
og indikerer, at graven kan stamme fra hendes sidste tid.
Kan denne grav afsløre nyt om Kleopatras sidste dage -
og hendes skjulte begravelseskammer?
Det er et meget godt tegn. Og den lå øverst.
Så vi må se, hvad vi kan finde inden i graven.
I over en time, i brændende hede, tømmer de graven for sand.
Under de første kalkstensblokke graver de dele fra et skelet frem.
Men det ligner ikke noget, de har set før.
Åh, gud!
Kathleen og Juan undersøger skelettet, da der dukker frem.
Vi mener, at det er en mand, fordi knoglerne er tykke.
Det ligner en tung eller en stærk mand.
Mandens underbensknogler stikker ud fra under stenblokkene.
De kan knapt ses og er dækket af jord fra årtusinder -
men Katherine og Juan kan se, at det ikke er et typisk skelet.
Vi ser tydeligt, at de menneskelige efterladenskaber er meget velbevarede.
Her ses skinnebenet tydeligt og anklen -
men vi ser ingen spor efter fødderne.
Slet ingen.
Mandens skelet er velbevaret -
men hans fødder er blevet skåret af ved anklerne.
Du godeste, de huggede hans fødder af!
Hvorfor skulle nogen ville lemlæste mandens krop?
Første tænker man, at det var en slags straf.
Manden fik muligvis begge fødder hugget af, imens han levede.
Hvad havde han gjort, siden han fik så grum en straf?
Det skal opklares. Vi må fjerne stenene og finde ud af, hvem han var.
Det her er ikke normalt.
Teamet fjerner de sidste blokke og børster sandet væk -
for at finde frem til skelettets øverste dele.
Her kan vi se noget, Kathleen.
- Det her er en del af kraniet. - Åh, hvor er jeg glad!
Kathleen undersøger skelettet, da det dukker frem fra sandet.
Under hans hage finder man tegn på mumificering -
også ved øjet og i panden.
Fødderne er blev skåret af.
Men han er sært nok også blevet mumificeret.
Mumificering blev udført af respekt for den afdøde -
så kroppen var intakt og klar til livet i det hinsides.
Den ultimative belønning for et retskaffent liv.
Men Kathleen mener, at manden blev lemlæstet som en straf.
Måske tilhørte han en mægtig familie -
eller havde en vigtig position, men blev straffet?
Denne mærkelige begravelse kan indikere uro på Kleopatras tid -
måske er det en ledetråd om hendes fald.
Endnu en grund til at fortsætte med at lede efter Kleopatras grav.
Hver gang vi kommer længere og graver ud her - -
finder vi flere og flere arkæologiske beviser -
som får os til at indse, at vi er tæt på.
Ved nekropolen i det gamle Filadelfia -
har Basem og hans team fjernet flere tons sand -
fra en katakombe, der stammer fra Kleopatras tid.
Det, vi har nu gjort i denne katakombe -
er at rydde det store område og en af gravfordybningerne.
Fund i gravene kan afsløre tegn på uroligheder under hendes styre.
Ud fra katakombens forfatning at bedømme -
lader det til, at her har været gravrøvere -
og de fleste gravfordybninger er blevet ødelagt.
Gravrøvere fra gammel tid har plyndret graven for guld og værdier.
De var kun ude efter værdifulde genstande -
så visse ting har de efterladt.
Ting, der ikke interesserede dem, men som er meget vigtige for os.
Basem undersøger de ting, røverne har efterladt.
Vi kan se offergaver fra den dødes familie.
Det her er en glasflaske, som måske blev brugt til parfume.
Så man har lagt offergaver foran stedet - -
hvilket stemmer overens med fortidens egypteres tro.
Egypterne mente, at den afdøde skulle bruge offergaverne i døden.
At finde dem i en græsk grav kan tyde på, at grækerne her -
levede efter ægyptisk skik og brug, ligesom Kleopatra i Alexandria.
Vi bliver ved med at lede her i katakomben -
og fortsætter eftersøgningen i hele nekropolen.
Med kun nogle få dage tilbage af gravesæsonen -
koncentrerer Basem sig om området lige uden for gravkomplekset.
Snart bærer hans beslutning frugt.
Skal jeg komme? Lad os se til den gruppe her.
Hvad har I fundet?
Næsten skjult i sandet -
ligger en smal træstribe med svage spor af maling.
Det er et nervepirrende øjeblik for mig.
I sandet i nekropolen har Basem gjort et opsigtsvækkende fund.
Det her er et fragment af et portræt af en mumie -
der har malet i voks med enkaustisk teknik.
Græske kunstnere fra Alexandria -
rejste sydpå gennem Egypten ad Nilen.
Folk bestilte portrætmalerier fra kunstnerne -
der malede med varmt bivoks på træ.
De levende portrætter lignede ikke noget andet egyptisk kunst.
Folk hang de farvestrålende portrætter op i deres hjem.
Når de døde, kom portrættet på ansigtet før mumificeringen -
for at sjælen i det hinsides skulle huske, hvordan de havde set ud.
Det er virkelig et mesterværk.
Trods støvlagene -
kan Basem tydeligt se et kvindeansigt.
Vi kan se alle detaljerne, håret, øjnene, næsen, læberne ...
Selv den grønne smaragdhalskæde -
og den græske tunika, der er malet lilla.
Det er et smukt portræt af en græsk kvinde -
der levede og døde her -
på Kleopatras tid for cirka 2.000 år siden.
Basem mener, at gravrøvere ødelagde maleriet -
da de forsøgte at fjerne det fra graven.
Hvis det går i stykker, er det ubrugeligt for dem.
De kunne ikke sælge det og har efterladt det på stedet.
For os er det en skat.
Jeg kan ikke forestille mig nogen genstand -
der kunne være smukkere end dette ansigt.
Det er et stort fund. Præcis, hvad Basem har håbet på.
Vi kan godt sige, at missionen er fuldført.
Dette ene objekt gør arbejdet umagen værd -
fordi det er unikt.
Det er muligt, at også Kleopatra -
blev begravet med et virkelighedstro portræt.
Vi ved med sikkerhed, at fortidens egyptere -
holdt meget af at beholde billedet af den døde.
Den traditionen er fortsat under ptolemæerne -
de har beholdt traditionen men har gjort det på deres måde -
med en ny måde at male på.
Og så har de anbragt disse smukke, vidunderlige portrætter -
på ansigtet og svøbt hele mumien ind på egyptisk maner.
Basems fund antyder, at selv uden for Alexandria -
fulgte grækerne under Kleopatras styre hendes eksempel -
og anvendte egyptiske skikke.
Og Kleopatras respekt for traditioner -
blev værdsat af egypterne -
så hun kunne herske over et rigt, multikulturelt rige.
Begge nationer levede sammen i harmoni -
i et blandet samfund med blandet kultur.
Grækerne og egypterne levede sammen i harmoni.
Så hvad skabte problemer på Kleopatras tid?
Hvad førte til hendes undergang?
I Alexandria -
er Meredith taget til byens bibliotek, Bibliotheca Alexandrina -
for at efterforske.
Det her er Alexandrias moderne bibliotek.
Det står nær det sted, hvor det gamle bibliotek stod -
og det bibliotek var kendt i hele Middelhavsområdet -
som det største videnscenter.
Her var flere bøger end noget andet sted.
Men det er ikke en fortidig bog, der fanger Merediths interesse -
men en usædvanlig granitbuste.
Denne statue er utrolig. Den har en græsk frisure -
med pandehår, der er udtyndet og krøllet.
For mig er det et meget græsk ansigt.
Og ovenpå er der en traditionel, gammel ægyptisk hovedbeklædning -
som konger bar. En såkaldt nemes.
Nemes er et foldet, stribet stykke stof, der dækker hoved og skuldre.
Båret sammen med en krone, identificerer den bæreren som farao.
Så dette er en egyptisk konges hovedbeklædning -
med ansigtet fra en græsk mand.
Det er formentlig Cæsarion, Kleopatras søn -
og et direkte resultat af hendes forbindelse til Rom.
Cæsarion var søn af Kleopatra og Julius Cæsar -
Roms store diktator.
De to indledte en affære, da Kleopatra udkæmpede -
en bitter krig mod sin bror -
trods farens ønske om, at de skulle regere sammen.
Da Cæsar og hans hær kom til Alexandria -
udnyttede Kleopatra lejligheden til at få en stærk allieret -
samt Egyptens krone.
Imens hendes brors hær patruljerede i byen -
lod Kleopatra sig smugle ind i Cæsars bolig -
indhyllet i et tæppe for at møde ham ansigt til ansigt.
Den fortryllede Cæsar hjalp Kleopatra med at vinde tronen -
og de to fik en søn, Cæsarion.
Men nogle år senere -
blev Cæsar myrdet af romerske senatorer, der frygtede hans magt.
Og hans tre nærmeste allierede tog magten i Rom.
Da Kleopatra mødte en af dem, Marcus Antonius -
gjorde hun entré i en gylden båd.
De dannede en ny alliance og blev forelskede.
Kleopatra er blevet præsenteret som en lystig forførerske -
men alt, hun gjorde, var strategisk.
Hun var en intelligent kvinde, der forstod sig på geopolitik -
og Egypten og Middelhavsområdet.
Hun indgik alliancer med dem, der havde magten -
og kunne hjælpe hende sikre tronen.
Egypten var stabilt.
Kleopatra havde total kontrol -
i kraft af den stærke alliance med Marcus Antonius og Rom.
Men blot ti år senere gik alt i stykker.
Hvad gik der galt?
Meredith undersøger en enorm marmorbuste -
ved siden af statuen af Kleopatras søn, Cæsarion.
Denne statue er fantastisk.
Den er slet ikke ægyptisk. Alt ved den er romersk.
Fra den hvide marmor til frisuren -
de fine detaljer i ansigtet, næsen og det hele.
Det her er en romersk statue.
Statuen forestiller Octavius.
Octavius var Cæsars adoptivsøn.
Efter Cæsars død agerede Octavius hurtigt for at tage magten i Rom.
Marcus Antonius og alliancen med Kleopatra stod i vejen for ham.
De udgjorde en enorm stærk blok -
som Octavian oplevede som en direkte trussel mod hans styre.
Desuden ville Octavius hævne sig på Marcus Antonius.
Marcus Antonius var gift med Octavius' søster -
samtidig med, at han indledte alliancen og forholdet til Kleopatra.
Det irriterede ham både politisk og personligt.
- I år 32 f. - Kr. -
erklærede Octavius, med støtte fra senatet, krig mod Kleopatra.
Kleopatras pagt med Marcus Antonius -
havde anbragt hende og Egypten i skudlinjen.
Forholdet til Marcus Antonius lignede en strålende strategi -
men den gav hende problemer.
Ved Taposiris Magna ...
...kan den brutalt lemlæstede, men omhyggeligt mumificerede mand -
være faldet under Kleopatras krig mod Rom.
Det var en kaotisk tid, det første århundrede.
Det var Kleopatra og Marcus Antonius mod Octavian -
og måske var han på den forkerte side og blev straffet for det?
Det er et stort fund.
Kleopatra blev også et offer i denne krig.
Nu leder Kathleen efter hendes forsvundne grav.
Hun tror, at den er i et stort hulrum -
som hun har fundet under templet.
Hendes team har opsat et stigesystem -
ved indgangen til den mørke og trange skakt.
Nu kan Kathleen endelig komme ind.
Skakten er otte meter dybt. En fald herfra kan dræbe hende.
Af en eller anden grund, som jeg ikke forstår, er jeg ikke bange.
Jeg er klar til at klatre ned.
Åh, gud.
Den anden stige er meget ustabil.
Den flytter på sig. Åh gud.
Efter en farlig nedstigning kan Kathleen udforske tunnellen.
Det her er fantastisk.
Vi kan tydeligt se nogle spor ...
... af fortidige malerier.
Her er blevet pudset. Den er blevet tildækket.
Konstruktionen af denne tunnel ...
... er sket med mejsel, med håndkraft.
Hundredvis af meter.
Tunnelen er enormt lang og hugget i klippemateriale.
At gøre det ved håndkraft må have taget årevis.
Hvorfor? Hvorfor byggede de denne tunnel?
Hvorfor udføre dette enorme arbejde?
Kan den enorme tid, der blev brugt på at grave og dekorere tunnelen -
være et bevis på, at den fører til Kleopatras forsvundne grav?
Kathleen, går dybere nedad. Jeg
Jeg kan ikke trække vejret.
Luften er ... fordærvet.
Jeg kan ikke trække vejret her længere.
I Alexandria undersøger Meredith -
hvad der førte til Kleopatras gådefulde død.
I hjertet af hendes hovedstad ligger ruinerne af Kom El-Deka.
Det her er et utroligt sted.
Det er utroligt velbevaret, det er forbløffende.
Her er der intet tilbage af det gamle Egypten.
Der er et amfiteater, en badeanstalt, brede gader ...
Alt her er romersk.
Ved Kom El-Deka er der intet spor af Kleopatras blanding -
af ægyptisk og græsk kultur.
Det vidner om en total, romersk erobring.
Julius Cæsars' adoptivsøn, Octavian -
var truet af Kleopatras og Marcus Antonius' alliance.
Et år efter at have erklæret krig slog han til.
Octavian mobiliserede en enorm flåde -
og angreb Kleopatras og Marcus Antonius' fælles styrker.
Flåderne bragede sammen ud for Grækenlands kyst.
Octavians flåde sejrede -
og Kleopatra og Marcus Antonius flygtede hver for sig.
Det siges, at Marcus Antonius hørte rygter om Kleopatras død -
hvorefter han stak sig med sværdet for at blive forenet med hende.
Men Kleopatra var i live.
Hun drog hastigt hen til ham, og han døde i hendes arme.
Marcus Antonius' død var det første skridt mod, at Octavius blev diktator.
Men Octavius var ambitiøs, og han ville ekspandere riget -
og hans mål var Ægyptens rigdomme.
Kun Kleopatra stod i vejen for ham.
Kleopatra var en klog og kompetent hersker.
Og på trods af udfordringerne fik hun Egypten til at blomstre i lang tid.
Men hun satsede på den forkerte mand. Riget var plaget, elskeren var død -
og Rom var en voksende trussel. Kleopatra havde ingen udvej.
Det siges, at Kleopatra tog sit liv -
ved at lade sig bide af en kobra.
Octavius havde invaderet Egypten -
og ledte efter hendes søn og tronfølger, Cæsarion.
Men han var flygtet til østkysten.
Den unge konge vendte tilbage til Alexandria og bad om nåde.
Men Octavian fik ham dræbt.
Faraoernes tid var slut.
Efter Marcus Antonius, Kleopatra og hendes søn var væk -
fik Octavian total kontrol over Egypten.
Octavian blev Roms første kejser og tog titlen Augustus.
Egypten blev en provins i hans enorme rige.
Det Ægypten, der havde eksisteret i 3.000 år, fandtes ikke længere.
Og Kleopatras legeme og grav er aldrig blevet fundet.
Ved Taposiris Magna ...
... er Kathleen kommet cirka 30 meter ind i tunnelen -
da hun får øje på noget bag brokkerne -
tildækket af jord.
Jeg kan ikke gå her, men jeg kan se ...
... at der er en åbning derovre.
Jeg prøver at se så meget som muligt.
Hvis vi er heldige, kan vi se, hvad der er bag murbrokkerne.
Den fortsætter. Man kan tydeligt se, at tunnelen fortsætter. Her er den.
Indgangen er et nervepirrende spor.
Kan den føre til en underjordisk grav?
Måske endda Kleopatras forsvundne grav?
Jeg har en fornemmelse ... og jeg tror ...
... at jeg er ved at løse mysteriet.
Denne dør ... ja.
Jeg kan ikke få vejret.
Efter 30 minutter i tunnelen -
tvinges Kathleen tilbage til overfladen for at få frisk luft.
Jeg er så træt ... og mine støvler er glatte.
En masse brokker blokerer den gådefulde indgang i tunnelen.
Kathleen kan ikke nå at rydde den, før hendes tilladelser udløber.
Men tunnelen, og hulrummet bag den, er mere lovende, end hun turde håbe.
Efter alle disse år -
er det enormt spændende at komme derned og udforske.
Kleopatras grav kan være dernede.
Jeg er virkelig stolt af det, vi udretter her.
Så ... en hånd til hele mit team. Og for anstrengelserne.
Efter års søgen kan Kathleen være tættere end nogensinde -
på at finde Kleopatras forsvundne grav.
Tunnellen fører os sikkert til et af århundredets store fund.
Hver sæson finder arkæologer nye ledetråde om Egyptens sidste farao.
Deres fund viser, at Kleopatra dygtigt regerede -
over et blandet græsk og egyptisk samfund.
Hun indgik kloge alliancer for at sikre tronen og Egypten.
Men hun kom i vejen for Octavians planer om at dominere.
Da han opslugte Egypten i en voldelig krig -
har Kleopatras eneste udvej måske været at begå selvmord -
og skjule sin grav mod hans vrede.
Hun narrede romerne.
Hun narrede den mægtigste hær på kloden -
og jeg tror, at hun blev ført hertil og forsvandt ved Taposiris Magna.
Men skønt Kleopatra blev besejret, lever mindet om hende stadig -
og vækker folks fascination.
Tekster: Martin Stougaard